钦定古今图书集成/明伦汇编/氏族典/第479卷 > 《廖用贤尚友录》 > 灌夫
## 钦定古今图书集成/明伦汇编/氏族典/第479卷 > 《廖用贤尚友录》 > 灌夫

按《汉书灌夫传》：“夫字仲孺，颍阴人。父张孟，为颍阴侯，
灌婴舍人进之至二千石，故蒙灌氏姓为灌孟。吴楚
反，孟为校尉，夫以千人与父俱。孟战死。汉法，父子俱
有死事，得与丧归。夫不肯，愿取吴王若将军头，以报
父仇。募壮士数十人驰入吴军，至戏下，杀伤数十人，
身中大创十馀。吴军破，夫以此名闻天下。颍阴侯婴”
言“夫为郎中将，数岁，坐法去，复为代相，徙淮阳守。入
为太仆，徙燕相，坐法免，家居长安。夫不好文学，喜任
侠，食客日数十百人，宗族为权利，横颍川。家居，宾客
益衰。”窦婴失埶相，得驩甚，与过丞相蚡。夫使酒骂蚡。
蚡怒，遣吏逐捕诸灌婴。锐为救，卒论灌夫支属，婴亦
弃市。